ນາຍົກລັດຖະມົນຕີຍີ່ປຸ່ນ ສັບປ່ຽນ ຄະນະລັດຖະມົນຕີ
ນາຍົກລັດຖະມົນຕີ Yoshihiko Noda ໄດ້ປະກາດຊື່ ຄະນະລັດຖະບານໃໝ່ ໃນວັນຈັນມື້ນີ້ ໃນການສັບຊ້ອນຄັ້ງທີສາມ ຕັ້ງແຕ່ຂຶ້ນກໍາຕໍາແໜ່ງ ໃນປີຜ່ານມາ.
ນາຍົກລັດຖະມົນຕີຍີ່ປຸ່ນ ໄດ້ສັບຊ້ອນຄະນະລັດຖະບານ ເປັນຄັ້ງ ທີ່ສາມ ນັບຕັ້ງແຕ່ໄດ້ເຂົ້າກໍາຕໍາແໜ່ງມາແຕ່ປີກາຍນີ້ ໃນຂະນະ ທີ່ທ່ານພະຍາຍາມຊຸກຍູ້ການສະໜັບສະໜຸນລັດຖະບານ ກ່ອນ ການເລືອກຕັ້ງທີ່ຄາດວ່າຈະມີການຈັດຂື້ນນັ້ນ ນາຍົກລັດຖະມົນຕີ Yoshihiko Noda ໄດ້ປະກາດຊື່ຄະນະລັດ ຖະບານໃໝ່ ໃນວັນຈັນມື້ນີ້ ພ້ອມກັບກ່າວວ່າການສັບຊ້ອນຈະ ຊ່ວຍໃຫ້ລັດຖະບານແລະພັກຂອງລັດຖະບານ ເຮັດວຽກຮ່ວມກັນ ໄດ້ ເພື່ອຫາທາງແກ້ໄຂບັນຫາພາຍໃນ ແລະບັນຫາທາງດ້ານ ການທູດຕ່າງໆ ການສະໜັບສະໜຸນຂອງປະຊາຊົນ ແກ່ລັດຖະບານຂອງທ່ານ ໄດ້ລຸດລົງ ໃນຂະນະທີ່ນາຍົກລັດຖະມົນຕີຊຸກຍູ້ໃຫ້ມີການເກັບພາສີຊື້ສິນຄ້າ ຂື້ນເປັນ ສອງເທົ່າໂຕ ນອກນີ້ຍີ່ປຸ່ນຍັງໄດ້ມີບັນຫາຜິດຖຽງດ້ານການທູດກັບຈີນກ່ຽວກັບເລື້ອງການເປັນເຈົ້າຂອງ ໝູ່ເກາະ ໃນເຂດທະເລຈີນຕາເວັນອອກນັ້ນ ການສັບຊ້ອນຄະນະລັດຖະບານ ແມ່ນຮວມທັງການແຕ່ງຕັ້ງບັນດາລັດຖະມົນຕີ ການເງິນ ນະໂຍບາຍປະເທດ ແລະການສຶກສາ ຄົນໃໝ່ ສ່ວນລັດຖະມົນຕີການຕ່າງປະເທດ ແລະລັດຖະມົນຕີປ້ອງກັນປະເທດນັ້ນ ຍັງກໍາໜ້າທີ່ເດີມ ຍີ່ປຸ່ນຈະຕ້ອງຈັດການເລືອກຕັ້ງທົ່ວໄປຂຶ້ນ ພາຍໃນນຶ່ງປີ ແຕ່ນາຍົກລັດຖະມົນຕີ Noda ໄດ້ກ່າວວ່າ ມັນຈະເກີດຂື້ນ “ໃນລະຍະໃກ້ໆນີ້ ”